༄༅། །སྦྱིན་སྲེག་ཆོ་ག་རྒྱས་པ་བཞུགས།
༄༅༅། །དཔལ་འཁོར་ལོ་སྡོམ་པའི་སྦྱིན་སྲེག་གི་ཆོ་ག་ཞེས་བྱ་བ། བླ་མ་དང་དཔལ་
ཧེ་རུ་ཀ་ལ་ཕྱག་འཚལ་ལོ། །ཉོན་མོངས་བུད་ཤིང་ཀུན་བསྲེགས་ཤིང་། །ཡེ་ཤེས་ལྔ་ཡི་
འོད་རབ་འབར། །འགྲོ་བའི་མུན་ནག་རྣམ་སེལ་བའི། །རྡོ་རྗེ་མེ་ལ་ཕྱག་འཚལ་ནས།
།སྲིད་པའི་རླན་ལས་རྣམ་སྐྱེས་པའི། །ཉེས་ཚོགས་ཚང་ཚིང་བསྲེག་བྱའི་ཕྱིར། །སྤྱོད་པའི་
རྡོ་རྗེའི་རྗེས་འབྲངས་ནས། །སྦྱིན་སྲེག་ཆོ་ག་བདག་གིས་བཤད། །དཔལ་འཁོར་ལོ་སྡོམ་
པའི་དཀྱིལ་འཁོར་དུ་དབང་བསྐུར་བ་ཐོབ་ཅིང་དམ་ཚིག་དང་ལྡན་ལ།
བསྐྱེད་པའི་
རིམ་པའི་ཏིང་ངེ་འཛིན་བརྟན་པ་དང་ལྡན་ཞིང་། བསྙེན་པ་སྔོན་དུ་སོང་བས། སྔགས་
ཀྱི་ནུས་པ་དབྱུང་བ་དང་། མཆོག་དང་ཐུན་མོང་གི་དངོས་གྲུབ་བསྒྲུབ་པའི་ཕྱིར། སྦྱིན་
སྲེག་གི་ཆོ་ག་བརྩམ་པར་བྱ་སྟེ། གསང་སྔགས་མ་བཟླས་མི་འགྲུབ་ཅིང་། །སྦྱིན་སྲེག་མ་
བྱས་འབྲས་མི་འབྱིན། །བཟླས་བརྗོད་འབུམ་ཕྲག་གཅིག་ལ་ནི། །སྦྱིན་སྲེག་ཁྲི་ཕྲག་བྱ་
བར་བཤད། །ཅེས་འབྱུང་བའི་ཕྱིར་རོ། །དེའང་སློབ་དཔོན་སྤྱོད་པའི་རྡོ་རྗེའི་ཞལ་སྔ་
ནས། བླ་མེད་ནང་དང་ཕྱི་ཡི་སྟེ། །སྦྱིན་སྲེག་དག་ནི་གསུམ་དུ་འདོད། །གཞན་དག་ཞི་བ་
ལ་སོགས་པ། །སྦྱིན་སྲེག་དག་ནི་བཞི་རུ་འདོད། །ཅེས་གསུང་པའི་ཕྱིར། སྦྱིན་སྲེག་རྣམ་
པ་གསུམ་དུ་བསྡུས་ཏེ། བླ་ན་མེད་པ་དང་། ནང་དང་། ཕྱིའོ། །བླ་ན་མེད་པ་དེ་ཡང་རྣམ་
པ་གསུམ་སྟེ། དཔལ་སྡོམ་པ་འབྱུང་བའི་རྒྱུད་ལས། དགང་གཟར་ཤེས་རབ་བླུགས་
གཟར་ཐབས། །དེ་གཉིས་སྦྱོར་བ་གཉིས་མེད་བསྒོམ། །དེ་ལས་ངེས་བྱུང་མར་གྱི་རྒྱུན།
- 731 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ষা
།ཡེ་ཤེས་ཆེན་པོའི་བདུད་རྩིར་འདོད། །རྒྱུ་དང་མི་རྒྱུའི་བདག་ཉིད་ཀྱི། །མེ་ནི་དེ་ཡིས་
ཡང་དག་མཆོད། །འདི་ལྟར་སྦྱིན་སྲེག་གང་བྱེད་ལ། །སྐལ་བཟང་དངོས་གྲུབ་རབ་ཏུ་
སྟེར། །ཞེས་འབྱུང་བས་རྣམ་པར་མི་རྟོག་པའི་ཡེ་ཤེས་ཀྱི་མེ་ཀུན་ནས་འབར་བ་དང་
བཅས་པའི། ཆོས་ཀྱི་དབྱིངས་ཀྱི་ཐབ་ཁུང་དུ། ཞི་གནས་དང་ལྷག་མཐོང་དག་གི་
དགང་གཟར་དང་བླུགས་གཟར་དག་གིས། ཁམས་གསུམ་པའི་སེམས་དང་སེམས་ལས་
བྱུང་བའི་རྣམ་པར་རྟོག་པ་མ་ལུས་པའི་བསྲེག་རྫས་ཀུན་ནས་སྲེག་པར་བྱེད་པ་བསམ་
གྱིས་མི་ཁྱབ་པའི་བསྲེག་བླུགས་དང༌། ཕྱག་རྒྱ་ཆེན་པོ་ཐིག་ལེའི་རྒྱུད་ལས། དབང་པོ་
གཉིས་ཤིང་སྦྱོར་བ་ལས། །རླུང་གིས་མེ་ནི་སྤར་བའོ། །མར་ཡོད་པ་ནི་སྟེང་འཁོར་ལོ། །དེ་
ནི་མར་སྣོད་ཅེས་སུ་བརྗོད། །ལྷ་ཡི་རྣམ་པས་བླུགས་གཟར་བསྟན། །བླུགས་གཟར་དེ་ནི་
རྡོ་རྗེའོ། །ཧོམ་ཁུང་བྷ་ག་ཞེས་སུ་བཤད། །བྱང་ཆུབ་སེམས་ཀྱི་མར་ནི་བསྲེག །ཅེས་
འབྱུང་བས་རྗེས་སུ་ཆགས་པ་ཆེན་པོའི་ཡེ་ཤེས་ཀྱི་མེ་ཀུན་ནས་འབར་བ་དང་བཅས་
པའི་བྷ་གའི་དཀྱིལ་འཁོར་ཡོངས་སུ་སྦྱངས་པའི་ཐབ་ཁུང་དུ་རྡོ་རྗེའི་བླུགས་གཟར་
གྱིས་བྱང་ཆུབ་ཀྱི་སེམས་ཀྱི་བསྲེག་རྫས་ལྡུགས་པར་བྱེད་པ་བདེ་བ་ཆེན་པོའི་བསྲེག་
བླུགས་དང་། དཔལ་རྡོ་རྗེ་མཁའ་འགྲོའི་རྒྱུད་ལས། ཕུན་སུམ་ཚོགས་ཡམ་ཤིང་ཡེ་ཤེས་
མེ། །ལས་ཀྱི་རླུང་གིས་མེ་སྦར་བས། །ལྟེ་བའི་དཀྱིལ་འཁོར་འདིར་ནི་འབར། །ཚངས་
པའི་མེ་ནི་སུམ་མདོར་གནས། །དགང་གཟར་ལ་ལ་ནཱར་ནི་གསུངས། །བླུགས་གཟར་ཁ་
ནི་ར་ས་ནཱ། །དབྱུག་པ་རིན་ཆེན་རྡོ་རྗེའི་མཐའ། །ཐོད་པ་བསྲེག་རྫས་སྣོད་ཡིན་ཏེ།
།བསྲེག་བྱ་རྫས་རྣམས་ཐམས་ཅད་དོ། །རིམ་པ་དེ་ལྟར་བརྗོད་པར་བྱ། །སྦྱིན་སྲེག་བླ་ན་
མེད་པ་འདི། །ལྷ་མོ་ཁྱོད་ལ་ངས་བཤད་དོ། །ཞེས་འབྱུང་བས་དྲི་མ་མེད་ཅིང་རབ་ཏུ་
གསལ་བའི་ཡེ་ཤེས་ཀྱི་མེ་རྣམ་པར་འབར་བ་དང་བཅས་པའི་སྤྲུལ་པ་ལ་སོགས་པའི་
- 732 -

ཆོས་རྒྱལ་འཕགས་པའི་གསུང་འབུམ།
འཁོར་ལོ་རྣམས་ཀྱི་ཐབ་ཁུང་དུ་ར་ས་ནཱ་དང་། ལ་ལ་ནཱའི་བླུགས་གཟར་དང་། དགང་
གཟར་དག་གིས་ཁམས་ཡོངས་སུ་དག་པའི་བསྲེག་རྫས་ལྡུགས་པར་བྱེད་པ།
བདག་
བྱིན་གྱིས་བརླབ་པའི་བསྲེག་བླུགས་དང་། དཔལ་ཡེ་ཤེས་ཐིག་ལེའི་རྒྱུད་ལས། ཁ་ནི་
ཧོམ་ཁུང་དགང་བླུགས་ལག ཚུལ་ནི་རང་བྱུང་མེ་ཡིན་ལ། །ཞེས་འབྱུང་བས་གཏུམ་
མོའི་མེ་འབར་བ་དང་བཅས་པའི་ལུས་ཀྱི་ཐབ་ཀྱི་ཁའི་ཧོམ་ཁུང་དུ། ལག་པ་གཉིས་
ཀྱིས་དགང་གཟར་དང་བླུགས་གཟར་དག་གིས། བཟའ་བ་དང་བཏུང་བའི་བསྲེག་རྫས་
ལྡུགས་པར་བྱེད་པ་འདི་ནི་ནང་གི་བདག་ཉིད་ཀྱི་སྦྱིན་སྲེག་ཡིན་ནོ། །ཕྱི་རོལ་ཏུ་མངོན་
པར་འདུ་བྱས་པའི་ཐབ་ཁུང་དག་ཏུ་ཇི་སྐད་བཤད་པའི་བུད་ཤིང་དག་ལས་རབ་ཏུ་
འབར་བའི་མེའི་དཀྱིལ་འཁོར་དུ། བསྲེག་བླུགས་སྦྱིན་པར་བྱེད་པ་འདི་ནི་ཕྱིའི་བདག་
ཉིད་ཀྱི་སྦྱིན་སྲེག་གོ །དེའང་ཞི་བ་དང་། རྒྱས་པ་དང་། དབང་དང་། མངོན་སྤྱོད་ཀྱི་
དབྱེ་བས་རྣམ་པ་བཞིར་འགྱུར་རོ། །དེ་དག་གི་ནང་ཚན་གྱི་དབྱེ་བ་ནི་མང་བ་དང་
རྟོགས་སླ་བའི་ཕྱིར་འདིར་མ་བྲིས་སོ། །འདིར་ལས་དང་པོ་པའི་བྱ་བའི་རིམ་པ་ཡིན་
པའི་ཕྱིར། ཕྱིའི་སྦྱིན་སྲེག་ཅི་ལྟར་བྱ་བའི་ཚུལ་བརྗོད་པར་བྱའོ། །དེའང་དབེན་ཞིང་
ཡིད་དུ་འོང་བ་ལ་ཕུན་སུམ་ཚོགས་པའི་ས་ཕྱོགས་སུ་ཇི་སྐད་བཤད་པའི་མཚན་ཉིད་
དང་ལྡན་པའི་སའི་ཆོ་ག་བྱ་སྟེ། དུས་བཟང་པོ་ལ་བབ་པའི་ཚེ། སྦྱིན་སྲེག་བྱ་བའི་ཕྱིར་
ཐབ་ལ་སོགས་པའི་མཚན་ཉིད་བཤད་པ། ཞི་བ་ཤར་དུ་ཟླུམ་པོ་དཀར། །བུད་ཤིང་འོ་མ་
ཅན་གྱི་རྩེ། །མེ་ནི་བྲམ་ཟེའི་རྒྱུན་ཞག་ཤིས། །རྒྱས་ལ་ལྷོ་རུ་གྲུ་བཞི་སེར། །འབྲས་བུ་ཅན་
གྱི་རྐེད་པའི་ཆ། །རྒྱལ་རིགས་ཁྱིམ་ནས་བྱུང་བའི་མེ། །དབང་ལ་ནུབ་ཏུ་གྲུ་གསུམ་དམར།
།མེ་ཏོག་དམར་པོ་ལྡན་པའི་ཤིང་། །སྨད་འཚོང་མ་ཡི་ཁྱིམ་གྱི་མེ། །དྲག་པོ་བྱང་དུ་ཟླ་
གམ་གནག །ཚེར་མ་ཅན་གྱི་རྩ་བའི་ཆ། །གདོལ་པའི་ཁྱིམ་ནས་བྱུང་བའི་མེ། །ཞེས་སྨོས་
- 733 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
སོ། །དེ་ལ་ཕྱོགས་ནི་ཡོན་གྱི་བདག་པོ་ལ་སོགས་པའི་དོན་དུ་དེ་ཉིད་ཀྱི་གནས་ཀྱི་
ཕྱོགས་དང་། རང་གི་དོན་ལ་ནི་རྩ་བའི་དཀྱིལ་འཁོར་གྱི་ཕྱོགས་རྣམས་སུ་བྱའོ། ཁ་ལྟ་
བའི་ཕྱོགས་ནི་དཀྱིལ་འཁོར་དང་འབྲེལ་པ་ལ་ཐབ་ཁུང་གི་ཤར་དུ་གནས་ནས།
དཀྱིལ་
འཁོར་དང་ཐབ་ལ་ཕྱོགས་པའི་ཕྱིར་ནུབ་ཏུ་བལྟའོ། །གཞན་རྣམས་ལའང་འདིའི་ཚུལ་
གྱིས་བྱའོ། །དཀྱིལ་འཁོར་དང་མ་འབྲེལ་བ་རྣམས་ནི། ཞི་བ་ལ་ཤར་དང་། རྒྱས་པ་ལ་
བྱང་དུ་བལྟ་བ་ལ་སོགས་པ་ཉིད་དོ། །དབྱིབས་ནི་ཚུལ་གཞན་ལས་དབང་དུ་བྱ་བ་ལ་ཟླ་
གམ་དང་། དྲག་པོ་ལ་གྲུ་གསུམ་དུ་གསུངས་ཀྱང་། འདིར་དབང་དུ་བྱ་བ་ལ་གྲུ་གསུམ་
དང་། དྲག་པོ་ལ་ཟླ་གམ་དུ་གསུངས་པ་ནི། མེ་དང་རླུང་དག་པ་འོད་དཔག་མེད་དང་།
དོན་ཡོད་གྲུབ་པས་ལས་དེ་དག་འགྲུབ་པ་ལ་དགོངས་ཏེ། རྒྱུད་སྡེ་གཞན་ལས་ཀྱང་དེ
ལྟར་འབྱུང་ངོ་།
།ལས་དང་འབྲེལ་བའི་བུད་ཤིང་དེ་དག་མ་རྙེད་ན་ཅུང་ཟད་བསྲེ་
བའམ། གང་རྙེད་པའི་བུད་ཤིང་དེར་མོས་ཏེ་སྦོམ་ཕྲ་དང་རིང་ཐུང་ཐབ་དང་འཚམ་
པར་བྱའོ། །མེ་དེ་དག་མ་རྙེད་ན་ཞི་བ་ལ་ཤིང་འོ་མ་ཅན་གཙུབས་པ་ལས་བྱུང་བའམ།
དགོན་པའི་མེ་དང་། རྒྱས་པ་ལ་ལྕགས་སམ། མེ་ཤེལ་ལས་བྱུང་བའི་མེའམ། དགེ་འདུན་
གྱི་གནས་ལས་བྱུང་བའི་མེ་དང་། དབང་དུ་བྱ་བ་ལ་མེ་ཏོག་དམར་པོ་ཅན་གྱི་ཤིང་
གཙུབས་པ་ལས་བྱུང་བའམ། ལམ་དུ་བུས་པ་ལས་བྱུང་པའི་མེ་དང་། དྲག་པོ་ལ་རྡོ་
གཙུབས་པ་ལས་བྱུང་བའམ། རོ་བསྲེགས་པའི་མེ་ལས་བྱའོ། །ཡང་ན་ཇི་ལྟར་རྙེད་པ་
ལས་བྱས་ཀྱང་ཉེས་པ་མེད་དོ། །ཡམ་ཤིང་ནི་བུད་ཤིང་གི་རྒྱུ་ལས་བྱུང་བ་དེའི་ཚད་
བས་ཅུང་ཟད་ཐུང་ཞིང་ཕྲ་བ་ལ་མར་དང་སྦྲང་རྩི་དང་དྲི་བཟང་པོས་བྱུག་གོ །དྲག་པོ་
ལ་ནི་ཁྲག་དང་དུག་དང་ཞག་གིས་བྱུག་པར་བྱའོ། །ཐབ་ཁུང་རྒྱར་ནི་ཁྲུ་གང་སོགས།
།ཟབས་སུ་དེ་ཡི་ཕྱེད་ཡིན་ཏེ། །སོར་བཞི་ལ་སོགས་བསྐྱེད་བྱས་ནས། །དེ་ཡི་ཚད་ཀྱི་མུ
- 734 -

ཆོས་རྒྱལ་འཕགས་པའི་གསུང་འབུམ།
རན་བརྩིག །ལས་ཀྱི་ཁ་ཁྱེར་དེ་ཡི་ཕྱིར། །སོར་བཞིའི་རྒྱ་ལ་དེ་ཡི་འཕང་། །ནང་གི་ཁ་
ཁྱེར་མུ་རན་ལ། །པདྨ་གྲི་གུག་ཕྲེང་བ་བྲི། །ལས་ཀྱི་ཁ་ཁྱེར་ལས་བཞི་ཡི། །རྡོ་རྗེ་རིན་ཆེན་
པདྨ་དམར། །རྡོ་རྗེ་རྩེ་གསུམ་ཕྲེང་བ་བྲི། །ཐབ་ཆུང་བ་ལ་རྒྱར་ཁྲུ་གང་བ་དང་། དེ་
ཟབས་
སུ་དེའི་ཕྱེད་དང་ལྡན་པར་བྱའོ།
།ཐབ་ཁུང་ཁྲུ་གང་བ་ལ་སོར་བཞིའི་ཁ་ཁྱེར་ཕྱིར་
བཞིན་དུ་ཁྲུ་གཉིས་པ་ནས་ཤིན་ཏུ་ཆེ་བ་ལ་ཁྲུ་བཅུ་དྲུག་པའི་བར་དུ་བྱ་ཞིང་།
བསྐྱེད་ལ། པདྨའི་ཕྲེང་བ་དང་། དེའི་ཕྱི་རོལ་ཏུ་འཕང་དང་ཞེང་དུ་སོར་བཞི་པའི་མུ་
རན་བརྩིགས་པ་ལ་གྲི་གུག་གི་ཕྲེང་བ་དགོད་པར་བྱའོ། །དེའི་ཡང་ཕྱི་རོལ་ཏུ་ཞེང་དུ་
སོར་བཞི་པ་ལ་འཕང་དུ་སོར་གཉིས་པའི་ལས་ཀྱི་ཁ་ཁྱེར་བརྩིགས་པ་ལ་ཞི་བ་ལ་རྡོ་རྗེ་
ཁ་ཟུམས་པ་དང་། རྒྱས་པ་ལ་རིན་པོ་ཆེ་དང་། དབང་དུ་བྱ་བ་ལ་པདྨ་དམར་པོ་དང་།
དྲག་པོ་ལ་རྡོ་རྗེ་རྩེ་གསུམ་པ་གདེངས་པའི་ཕྲེང་བ་བྲི་བར་བྱའོ། །དེ་བཞིན་དུ་ཁྲུ་གཉིས་
པ་ནས་ཁྲུ་བཅུ་དྲུག་པའི་བར་གྱི་ཐབ་ཁུང་ལ་ནི་སོར་བརྒྱད་པ་ནས་སོར་དྲུག་ཅུ་རྩ་
བཞི་པའི་བར་གྱི་ཁ་ཁྱེར་ལ་སོགས་པ་བསྐྱེད་དེ་སྔ་མའི་ཚུལ་གྱིས་བྱའོ། །ཐབ་དབུས་
པདྨ་འདབ་བརྒྱད་ལ། །ལྟེ་བར་རྡོ་རྗེ་གྲི་གུག་དང་། །ཕྱོགས་བཞིར་རིགས་བཞི་མཚམས་
བཞིར་སྣོད། །ཕྱི་རོལ་འཁོར་ལོ་རིམ་པ་གསུམ། །གཞལ་ཡས་ཁང་བཅས་ཕྱོགས་མཚམས་
སུ། །ལྕགས་ཀྱུ་སོགས་བཞི་གྲི་གུག་བཞི། །ཕྱི་རོལ་དུར་ཁྲོད་དེ་ཡི་མཐར། །མུ་ཁྱུད་ལ་
གནས་ཤར་ཕྱོགས་སུ། །པདྨ་དབྱུ་གུ་ཕྲེང་བ་དང༌། །སྤྱི་བླུགས་རི་དྭགས་ལྤགས་པའོ།
།ལྷོར་ནི་རྩེ་གསུམ་ཟླ་ཚེས་དང་། །རྒྱལ་མཚན་རལ་པའི་ཐོར་ཚུགས་མིག །ནུབ་ཏུ་འཁོར་
ལོ་དུང་དང་ནི། །དབྱུག་ཏོ་རལ་གྲི་ཕུབ་རྣམས་སོ། །བྱང་དུ་མདུང་དང་དྲིལ་བུ་དང་།
།བ་དན་རྨ་བྱ་ར་སྐྱེས་བྲི། །ཕྱི་རོལ་རྡོ་རྗེའི་ཕྲེང་བ་ལ། །མཚམས་བཞིར་རྡོ་རྗེ་ཕྱེད་པའོ།
།ཐབ་ཀྱི་དབུས་སུ་དེ་དང་འཚམ་པའི་སྣ་ཚོགས་པདྨ་འདབ་མ་བརྒྱད་པ་བྲིས་པའི་ལྟེ་
- 735 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
བར་ཉི་མའི་དཀྱིལ་འཁོར་གྱི་སྟེང་དུ། གཙོ་བོའི་མཚན་མ་རྡོ་རྗེ་དང་། ཡུམ་གྱི་ཕྱག་
མཚན་རྡོ་རྗེ་ཕྱེད་པས་ཡུ་བ་བྱས་པའི་གྲི་གུག་དང་། ཕྱོགས་བཞིའི་འདབ་མ་ལ་གཡོན་
སྐོར་གྱི་རིམ་པས། རྡོ་རྗེ་དང་། རལ་གྲི་དང་། པདྨ་དང་། རིན་པོ་ཆེས་མཚན་པའི་ཁ་ཊཱཾ་
ག་དང་། མཚམས་བཞིར་ཐོད་པ་བཞི་བྲིའོ། །ལས་ཀྱི་ཁ་ཁྱེར་གྱི་ཕྱི་རོལ་ཏུ། ཐབ་དང་
འཚམ་པའི་ཚད་གཞལ་ཏེ། ར་བ་དང་། ཀ་བ་དང་། རྩིབས་དང་བཅས་པའི་འཁོར་ལོ་
རིམ་པ་གསུམ་ལ་རྡོ་རྗེ་དང་། གྲི་གུག་སྔོན་པོ་དང་། པདྨ་དང་། གྲི་གུག་དམར་པོ་དང་།
འཁོར་ལོ་དང་། གྲི་གུག་དཀར་པོ་རྣམས་བྲི་ཞིང་། དེའི་ཕྱི་རོལ་ཏུ་དཀྱིལ་འཁོར་གཞན་
དང་མཚུངས་པར་ཆ་ཆེན་དང་ཆ་ཕྲན་གྱི་ཐིག་གིས་ཆ་ཕྱེ་ནས། རྩིག་པ་ལྔ་དང་ལྡན་
ཞིང་། གྲུ་བཞི་པ། སྒོ་བཞི་པ། འདོད་ཡོན་གྱི་སྣམ་བུ་དང་། ཕ་གུ་དང་། དྲ་བ་དང་། དྲ་
བ་ཕྱེད་པ་དང་། མདའ་ཡབ་དང་། པུ་ཤུ་དང་། རྟ་བབས་དང་། པདྨའི་ཕྲེང་བ་དང་།
དུར་ཁྲོད་དང་། ལས་དང་རྗེས་སུ་མཐུན་པའི་ཁ་དོག་ཅན་གྱི་མུ་ཁྱུད་དང་། རྡོ་རྗེའི་
ཕྲེང་བ་དང་། མེའི་ཕྲེང་བ་དང༌། གྲྭ་བཞིར་རྡོ་རྗེ་ཕྱེད་པ་བྲིའོ། །ནང་གི་སྒོ་བཞིར་
ཕྱོགས་ཀྱི་མདོག་ཅན་གྱི་ལྕགས་ཀྱུ་དང་། དྲིལ་བུ་དང་། ལྕགས་སྒྲོག་དང་། ཞགས་པ་
རྣམས་རིམ་པ་བཞིན་དང་། མཚམས་བཞིར་སྔོ་ཞིང་སེར་བ་དང་། སེར་ཞིང་དམར་བ་
དང་། དམར་ཞིང་ལྗང་བ་དང་། ལྗང་ཞིང་སྔོ་བའི་མདོག་ཅན་གྱི་གྲི་གུག་བཞི་རིམ་པ་
ལས་བཟློག་པས་བྲིའོ། _ །ཕྱི་རོལ་གྱི་མུ་ཁྱུད་ལ་ཤར་ཕྱོགས་སུ་ཚངས་པ་འཁོར་དང་
བཅས་པ་མཚོན་པའི་ཕྱིར། པདྨ་དང་། དབྱུ་གུ་གསུམ་པ་དང་། ཕྲེང་བ་དང་། རིལ་བ་
སྤྱི་བླུགས་དང་། ཁྲི་སྙན་སཱ་ལེའི་ལྤགས་པ་རྣམས་བྲིའོ། །ལྷོར་དབང་ཕྱུག་ཆེན་པོ་འཁོར་
དང་བཅས་པའི་མདུང་རྩེ་གསུམ་པ་དང་། ཟླ་བ་ཚེས་པ་དང་། རྒྱལ་མཚན་དང་། རལ་
པའི་ཅོད་པན་དང་། མིག་རྣམས་བྲིའོ། །ནུབ་ཏུ་ཁྱབ་འཇུག་འཁོར་དང་བཅས་པའི་
- 736 -

ཆོས་རྒྱལ་འཕགས་པའི་གསུང་འབུམ།
འཁོར་ལོ་དང་། དུང་དང་། དབྱུག་ཏོ་དང་། རལ་གྲི་དང་། ཕུབ་རྣམས་བྲིའོ། །བྱང་དུ་
གཞོན་ནུ་ཀཱརྟི་ཀ་འཁོར་དང་བཅས་པའི་མདུང་ཐུང་དང་། དྲིལ་བུ་དང་། བ་དན་དང་
། རྨ་བྱ་དང་། ར་སྐྱེས་རྣམས་བྲི་བར་བྱའོ། །རྩ་བའི་དཀྱིལ་འཁོར་གྱི་ཕྱོགས་བཞིར་བྱེད་
པའི་ཐབ་ཁུང་ནི། རྒྱས་པའི་ཐབ་ཁུང་ཞི་བའི་ཐབ་ལས་ཉིས་འགྱུར་གྱིས་ཆེ་བ་དང་།
དབང་དུ་བྱ་བའི་ཐབ་ཞི་བ་དང་མཉམ་པ་དང་། དྲག་པོ་ལ་ཞི་བའི་ཐབ་ཁུང་བས་
དྲུག་ཆའི་ཚད་ཀྱིས་དམའ་བར་བྱའོ། །རྩ་བའི་དཀྱིལ་འཁོར་དང་མ་འབྲེལ་བའི་རྒྱས་པ་
ལ་སོགས་པའི་ཐབ་ཀྱང་། ཁྲུ་གང་པ་ནས་ཁྲུ་བཅུ་དྲུག་པའི་བར་ཇི་ལྟར་མོས་པ་བྱས་
པས་རུང་བ་ཉིད་དོ། །དབང་གི་ཐབ་ཁུང་དུ་དགུག་པ་དང་། དྲག་པོའི་ཐབ་ཁུང་དུ་
བསྐྲད་པ་དང་། དབྱེ་བ་དང་། རེངས་པ་ལ་སོགས་པའི་སྦྱིན་སྲེག་བྱའོ། །སཾ་པུ་ཊའི་རྒྱུད་
ཕྱི་མ་ལས། ཐབ་ཁུང་ཞེས་བྱ་བ་ནི།